Fasteignamiðstöðin Hlíðasmára 17 , 201 Kópavogi sími 550 3000 er með til sölu Höskuldarnes Melrakkasléttu landnúmer 154178 í Norðurþingi . Höskuldarnes er næsta jörð norðan við Raufarhöfn og telst vera kringum 1000 hektarar . Landamerki hennar liggja að landi Raufarhafnar að sunnan og að landi Ásmundarstaða og Harðbaks að norðan . Jörðin hefur lengst af verið hluti af óskiptu landi Ásmundarstaða en var laust fyrir árið 1990 skipt út úr þeirri jörð sem sjálfstæðri jörð . Jörð og hús eru í eigu einkahlutafélagsins Höskuldarnes ehf. kt 570402-4470 . Veiði , reki og námavinnsla er sameiginleg með Ásmundarstöðum en dúntekja er aðskilin Landið liggur að sjó , strandlengja er vogskorin og er u.þ.b. 4 km , loftlína er um 2 km milli langamerkjapunkta við sjó og nær um 10 km til landsins . Landið er allt á láglendi og gróið , mólendisásar með mýrardrögum á milli til landsins en meira vallendi nær sjónum . Um er að ræða mikinn og fjölbreyttan úthagagróður . Mjög góðir sauðfjár - og gripahagar eru á jörðinni en engin tún lengur í rækt . Nokkuð er um vötn og tjarnir og er fiskur í flestum vötnum . Bleikja gengur úr sjó í tvö af þessum vötnum . Jörðin er ógirt fyrir utan heimaland þar sem æðarvarp er þéttast . Hús á jörðinni eru : Íbúðarhús byggt 1938 ásamt viðbyggingu frá 1972 samtals um 140 fermetrar . Þessi hús hafa nánast verið endurbyggð á síðustu 10 - 15 árum . Má segja að aðeins veggirnir séu upprunalegir . Einnig er við húsið u.þ.b. 57 fermetra bárujárnsklædd viðbygging sem var smíðahús , endurbyggt 2011 . Þar hefur verið gerð geymsla og þvottahús með eldunaraðstöðu ásamt baðherbergi ( ekki full klárað ) . Þarna er m.a. smíðaaðstaða og bæði útgangur þar og úr þvottahúsi . Í þessum hluta er mjög lítið mál að gera litla séríbúð . Húsin eru öll á einni hæð og steinsteypt . Hellulögð verönd u.þ.b 60 fermetrar með timburskjólveggjum er við suður - og vesturhliðar íbúðarhússins . Fjárhús , steinsteypt byggt 1953 u.þ.b. 340 fermetrar . Húsið er nokkuð gott en innréttingar og gólf má segja að sé ónýtt . Við húsið er 9 metra hár votheysturn . Sambyggt við fjárhús er u.þ.b. 600 rúmmetra steinsteypt hlaða frá 1963 sem breytt hefur verið í hesthús fyrir 22 hesta ásamt aðstöðuplássi . Milliloft var þar sett og heygeymsla þar fyrir ofan . Þessi aðstaða þarfnast lagfæringa . Vélageymsla byggð 1975 u.þ.b. 170 fermetrar , bárujárnsklædd timburgrind . Þar eru þrjár bílskúrshurðir , tvær fyrir minni bíla og ein fyrir vörubíla og vélar . Skipt var um hurðirnar 2011 og eru þær allar rafdrifnar . Skipt var um járn á veggjum 2017 og á þaki sumarið 2019 . Skáli , timburgrind klædd gróðurhúsaplasti byggður við fjárhús 2017 u.þ.b. 20 fermetrar . Þar er aðstaða til dúnþurrkunar og grófhreinsunar á dúni . Öll hús fyrir utan vélageymslu þarfnast utanhússmálunar . Íbúðarhús með viðbyggingu er rafmagnskynnt með gólfhita , rafmagnsofnum og tveim varmadælum . Önnur hús eru ókynnt . Ágæt bleikjuveiði er bæði í vötnum og sjó . Einnig má nefna gæsaveiði og gæsavarp . Jörðinni fylgir einnig reki . Þau hlunnindi ásamt námuvinnslu eru eins og fyrr segir sameiginleg með Ásmundarstöðum og telst þar hlutur Höskuldarness 1/3 . Á jörðinni er æðarvarp sem hefur á síðustu tuttugu árum skilað að jafnaði um 17 - 18 kílóum af fullhreinsuðum æðardúni á ári . Æðarvarpið er að mestu á afgirtu friðuðu landi við og í nágrenni bæjarins . Mjög góð aðstaða er frá náttúrunnar hendi fyrir smábátaútgerð með náttúrulegri höfn þar sem aldrei hreyfir sjó . Engin manngerð höfn er til staðar . Stutt er á ágæt grásleppu - og fiskimið . Góðir möguleikar eru til ferðaþjónustu t.d hvað varðar hestaferðir og veiði ýmisskonar . Á jörðinni er staðsett fuglaskoðunarhús byggt 2019 í eigu Norðurþings og fuglaáhugamanna með stöðuleyfi frá núverandi eigendum jarðarinnar . Orlofshús u.þ.b. 10 fermetrar í eigu annarra er með stöðuleyfi á jörðinni en fylgir ekki með í kaupum og verður fjarlægt við sölu jarðarinnar ef nýjir eigendur óska eftir því . Möguleiki er fyrir nýja eigendur jarðarinnar að fá húsið keypt . Fasteignamat jarðarinnar er um 22 miljónir og brunabótamat húsa 88.710.000 . Það mat er orðið gamalt og vantar þar inn mikið af endurbótum . Nánar um íbúðarhús Eldhús : endurnýjað 2006 . Spónlögð eikarinnrétting , svört granítborðplata , vönduð þýsk eldhústæki frá Kuppersbusch , flísar á gólfi og vegg milli skápa , gólfhiti . Stofa : eikarparkett Hjónaherbergi : eikarparkett , stórir skápar , eikarspónn . Tvö minni svefnerbergi annað án skápa , hitt með lélegum skápum . Eikarparkett . Miðrými / hol , eikarparkett Skrifstofa : opin út frá miðrými , gæti nýst sem borðstofa , sjónvarpsstofa eða fjórða svefnherbergið . Forstofa lítil , flísalögð með gólfhita . Baðherbergi flísalagt í hólf og gólf með baði og sturtu yfir baði . Lítil innrétting , orðin lúin . rafmagnshiti í gólfi . Búr með hillum , málað gólf . Lítill gangur milli bakdyrainngangs og eldhúss , flísalagður með gólfhita , þar innaf er búrið . Stór bakdyrainngangur / smíðaherbergi , með forstofuskáp úr hvítum spónaplötum , flísalagður . Geymsla með hillum , málað gólf og flísalagt þvottahús með innréttingu og eldunaraðstöðu , hvorutveggja innaf bakdyrainngangi . Útgangur úr þvottahúsi . Lítil snyrting næst þvottahúsi , ófrágengin , gert ráð fyrir sturtu . Stofa , miðrými , skrifstofa , eldhús og lítill gangur í opnu rými . Þrjár tröppur upp í stofu og á sama palli eru minni svefnherbergin . Loft eru klædd með viðarþiljum og plötum . Gler í gluggum tvöfallt , skipt um gler og glugga í öllu húsinu 2005 . Innihurðir með eikarspón .